alexandrainst/scandi-wiki huggingface dataset:
Charles Demuth

Charles Demuth (født 8. november 1883, død 23. oktober 1935) var en amerikansk akvarellmaler som senere i livet malte med olje, og utviklet en malerstil kalt presisjonisme.

Han tok eksamen ved Franklin & Marshall Academy før han studerte ved Drexel University og ved Pennsylvania Academy of Fine Arts i Philadelphia. Senere studerte han ved Académie Colarossi og Académie Julian i Paris, og ble en del av kunstscenen og avantgarden.  

Demuth bodde i Lancaster, Pennsylvania sammen med moren sin. Nå er hjemmet blitt et museum som viser arbeidene hans. 

Demuth var kjent som en maler i presisjonistisk stil, og brukte rene linjer og geometri i maleriene hans, hans mest kjente verk In Saw the Figure 5 in Gold, malte han som en hyllest til William Carlos Williams, verket har blitt inkludert siden 1948 i Metropolitan Museum of Arts permanente samlinger. 
I 2013 ga United States Postal Service ut et frimerke med maleriet

I den amerikanske kunstens historie er det få akvarellmalerier som er vakrere enn Charles Demuths, skrev Ken Johnson i The New York Times.

Galleri

Referanser

Eksterne lenker 
  Stiftelsen Charles Demuth. 
 Charles Demuth Museum
 Artcyclopedia.com

Malere fra USA
Monochelus

Monochelus er en slekt av biller som hører til familien oldenborrer og har larver som eter planterøtter.

Utseende 
Små til middelsstore (7-14 millimeter), kraftige, svarte oldenborrer, dekkvingene gjerne rødlige, beina ofte røde. Bakbeina hos hannene er svært lange og kraftige. Oversiden er gjerne kledt med oppstående hår og i varierende grad med lyse skjell.

Levevis 
De voksne billene er dagaktive og finnes helst på blomster, der de eter pollen og nektar.

Utbredelse 
Slekten er utbredt i Afrika, mest i den sørlige delen.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Hopliini-gruppen
 Stammen Heterochelini 
 Slekten Monochelus Berthold, 1827 
 Monochelus angolensis Moser, 1919
 Monochelus aurantiacus Burmeister, 1844
 Monochelus basilewskii Schein
 Monochelus calcaratus Burmeister, 1844
 Monochelus dorri Fairmaire, 1899
 Monochelus femoratus Burmeister, 1855
 Monochelus formosus Burmeister, 1844
 Monochelus funebris Péringuey, 1902
 Monochelus glaberinus Burmeister
 Monochelus hilaris Péringuey, 1908
 Monochelus inops Péringuey, 1902
 Monochelus jucundus Péringuey, 1902
 Monochelus laetulus Péringuey, 1902
 Monochelus laetus Péringuey, 1902
 Monochelus lineatus Burmeister, 1855
 Monochelus litigiosus Péringuey, 1902
 Monochelus natalensis Péringuey, 1902
 Monochelus nieuwoudtvillensis Dombrow, 1997
 Monochelus ornatus Burmeister, 1844
 Monochelus princeps Péringuey, 1902
 Monochelus pruinosus Burmeister, 1844
 Monochelus pulcher (Péringuey, 1885)
 Monochelus pulvinatus Péringuey, 1902
 Monochelus pusillus (Wiedemann, 1823)
 Monochelus sagae Péringuey, 1908
 Monochelus simplicipes Péringuey, 1902
 Monochelus spinipes (Fabricius, 1781)
 Monochelus squamans (Gyllenhal, 1817)
 Monochelus squamulatus Laporte de Castelnau, 1840
 Monochelus steineri Dombrow, 1997
 Monochelus vittiger (Blanchard, 1851)

Kilder 
 Liste over artene

Eksterne lenker 
 
 Bilde av Monochelus niewoudtvillensis
 Bilde av Monochelus sp.

Oldenborrer
Biller formelt beskrevet i 1827
Lepithrix

Lepithrix er en slekt av biller som hører til familien skarabider (Scarabaeidae).

Utseende 
Små til middelsstore, kraftige, hårete oldenborrer. På farge er de gjerne svarte med gul- eller rødaktige dekkvinger. Beina er kraftige som vanlig for Hopliinae.

Levevis 
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Anisonychini
 Slekten Lepithrix Lepeletier & Audinet-Serville, 1828            
 Lepithrix abbreviata Laporte de Castelnau, 1840
 Lepithrix albomaculata Dombrow, 2001
 Lepithrix baehri Dombrow, 2000
 Lepithrix castaneus Dombrow, 2007
 Lepithrix cederbergensis Dombrow, 2005
 Lepithrix colvillei Dombrow, 2007
 Lepithrix dichropus Blanchard, 1851
 Lepithrix forsteri Schein, 1959
 Lepithrix freudei Schein, 1959
 Lepithrix fulvipes (Thunberg, 1818)
 Lepithrix fusca Schein, 1959
 Lepithrix gentilis Péringuey, 1902
 Lepithrix gifbergensis Dombrow, 2005
 Lepithrix hilaris Péringuey, 1902
 Lepithrix knersvlaktensis Dombrow, 2007
 Lepithrix kochi Schein, 1959
 Lepithrix kulzeri Schein, 1959
 Lepithrix lebisi Schein, 1959
 Lepithrix lineata (Fabricius, 1775)
 Lepithrix longitarsis Schein, 1959
 Lepithrix luteolineata Dombrow, 2007
 Lepithrix luteomarginata Dombrow, 2001
 Lepithrix namaqua Péringuey, 1902
 Lepithrix nigrosetosus Dombrow, 2007
 Lepithrix nikolaji Dombrow, 2007
 Lepithrix ornatella Péringuey, 1902
 Lepithrix paraknersvlaktensis Dombrow, 2007
 Lepithrix pickeri Dombrow, 2007
 Lepithrix pilosa (Boheman, 1857)
 Lepithrix propygidialis Schein, 1959
 Lepithrix pseudogentilis Schein, 1959
 Lepithrix robertsoni Dombrow, 2007
 Lepithrix sarrisamensis Dombrow, 2005
 Lepithrix steineri Dombrow, 2000
 Lepithrix stigma (Degeer, 1778)
 Lepithrix strigatus Dombrow, 2007
 Lepithrix vredendalensis Dombrow, 2007
 Lepithrix xanthoptera Burmeister, 1844

Eksterne lenker 
 Bilder av Lepithrix sp.
 

Oldenborrer
Biller formelt beskrevet i 1828
Taron Egerton

Taron David Egerton (født 10. november 1989 i Birkenhead i Cheshire i England) er en britisk skuespiller, kjent for å spille Elton John i Rocketman (2019) og Kingsman: The Secret Service (2014).

Bakgrunn 
Taron Egerton ble født i England, men familien flyttet til Wales da han var 12 år gammel. Navnet hans, Taron, er en alternativ staving av taran, som betyr torden på walisisk.

Egerton presenterte seg for et stort internasjonalt publikum i 2014, da han først spilte Edward Brittain i Testament of Youth, for så å få sitt store gjennombrudd i hovedrollen som Eggsy i actionfilmen Kingsman: The Secret Service med Colin Firth og Samuel L. Jackson, som ble en stor publikums- og kritikerfavoritt verden over. Han spilte i Legend (2015) med Tom Hardy i hovedrollen, og Eddie the Eagle (2016), der han spilte skihopperen Eddie «The Eagle» Edwards, som var Storbritannias første deltaker i skihopp i OL, og som ble en kultfigur på grunn av sine dårlige resultater.

I 2019 spilte han hovedrollen som Elton John i Rocketman, en filmbiografi om sangeren.

Filmografi

Film

TV

Referanser

Eksterne lenker 
 

Britiske skuespillere
Walisiske skuespillere
Personer fra Birkenhead
Fjellsetra (Trondheim)

Se Fjellsetra for å lese om skianlegget på Sunnmøre

Fjellsætra (offisielt navn), også skrevet Fjellsetra og kalt Fjellseter, Fjellsæter, Kampervollen (gammelt navn) og annet, er en tidligere seter som ligger 350 moh. i Bymarka i Trondheim kommune.

I 1899 ble Fjeldsæter Sanatorium etablert på stedet, og siden Fjeldsæter Turisthotel i samme bygning. Tilbygget «Sporten» kom til seinere, og i 1933 Fjellseter kapell. Driften ved sanatoriet opphørte i 1912, og etter at hovedbygningen brant i 1917, flyttet hotellet og restauranten til «Sporten». Dette tilbygget brant ned i 1946. Tomtene har siden vært parkeringsplass. Kapellet er fortsatt i bruk.

Eksterne lenker 
 
 Strinda historielag om Fjellsetra
 Lokalhistoriewiki.no om Fjellsætra i Trondheim
 Strinda historielag om Fjellseterbakken
 Fjellsætra i Statens stedsnavnregister (SSR)

Trondheims historie
Bymarka
Pachycnema

Pachycnema er en slekt av biller som hører til familien skarabider (Scarabaeidae).

Utseende 
Små til middelsstore, kraftige oldenborrer. Bakbeina er svært kraftige, særlig hos hannene.

Levevis 
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae)
 Underfamilien oldenborrer, Melolonthidae
 Stammen Pachycnemini 
 Slekten Pachycnema Lepeletier & Audinet-Serville, 1828 
 Pachycnema abdominalis (Burmeister, 1844)
 Pachycnema albomaculata Dombrow, 1998
 Pachycnema albosquamosa Dombrow, 1998
 Pachycnema alternans Burmeister, 1844
 Pachycnema calcarata Burmeister, 1844
 Pachycnema calviniana Schein, 1959
 Pachycnema colvillei Dombrow, 1999
 Pachycnema crassipes (Fabricius, 1775)
 Pachycnema danieli Schein, 1959
 Pachycnema endroedyi Dombrow, 1998
 Pachycnema ferruginea Dombrow, 1998
 Pachycnema flavolineata Burmeister, 1844
 Pachycnema flavovittata Dombrow, 1998
 Pachycnema kochi Schein, 1959
 Pachycnema lineola Burmeister, 1844
 Pachycnema luteoguttata Schein, 1959
 Pachycnema marginella (Fabricius, 1791)
 Pachycnema melanospila Burmeister, 1844
 Pachycnema moerens Péringuey, 1902
 Pachycnema multiguttata (Thunberg, 1818)
 Pachycnema murina Burmeister, 1844
 Pachycnema namaqua Péringuey, 1902
 Pachycnema nikolaji Dombrow, 1998
 Pachycnema nubila Schein, 1959
 Pachycnema pudibunda Burmeister, 1844
 Pachycnema pulverulenta Burmeister, 1844
 Pachycnema rostrata Burmeister, 1844
 Pachycnema saga Péringuey, 1902
 Pachycnema schoenherri Dombrow, 1998
 Pachycnema scholtzi Dombrow, 1998
 Pachycnema singularis Péringuey, 1902
 Pachycnema tibialis (Olivier, 1789)
 Pachycnema ulrichi Dombrow, 1998

Kilder 
 Liste over artene

Eksterne lenker 
 Bilde av Pachycnema corepurporea
 Bilde av Pachycnema marginella
 Bilde av Pachycnema striata
 

Oldenborrer
Biller formelt beskrevet i 1828
The Cold Light of Day

The Cold Light of Day er en amerikansk-spansk actionfilm fra 2012, regissert av Mabrouk El Mechri. Hovedrollene spilles av Henry Cavill, Bruce Willis og Sigourney Weaver. Den handler om Will (Cavill), som finner ut at familien hans har blitt kidnappet av utenlandske agenter. De leter etter en koffert som ble stjålet av Wills far (Willis), noe som fører til at Will må ta saken i egne hender.

Filmen tjente dårlig med penger, og har kun 5 % på kritikernettsiden Rotten Tomatoes.

Handlingsreferat 
Will Shaw (spilt av Henry Cavill) eier en konsulent-virksomhet i San Francisco som er i ferd med å gå konkurs, og motvillig besøker han familien sin i Spania på ferie. Der blir han møtt der av sin far, Martin Shaw (spilt av Bruce Willis) som er rådgiver for amerikanske myndigheter. På ferie er Will alt for opptatt med telefonen sin, og forårsaker en seil-ulykke hvor Will hopper i vannet for å redde brorens kjæreste Dara (spilt av Emma Hamilton) fra å bli truffet av en yacht, men hun slår hodet på en vinsj.

Martin tar en tur til nærmeste by. Men når han kommer tilbake er yachten vekk, og han finner ikke lenger familien sin. Will går til politiet og de leder ham til Zahir (spilt av Roschdy Zem) som vet hvor Wills familie er. Will fornemmer at noe er galt, og forsøker å flykte i en politibil. Martin dukker opp, og hjelper Will å unnslippe politiet. Martin avslører at han arbeider for CIA, og at familien hans er kidnappet. Martin møter sin CIA-teamleder Jean Carrack (spilt av Sigourney Weaver) i Madrid, men han blir skutt og drept av en leiemorder. Will må derfor løse saken på egenhånd, før familiens hans blir drept.

Medvirkende 
 Henry Cavill som Will Shaw
 Sigourney Weaver som Jean Carrack
 Bruce Willis som Martin Shaw
 Verónica Echegui som Lucia Caldera
 Caroline Goodall som Laurie Shaw
 Rafi Gavron som Josh Shaw
 Óscar Jaenada som Maximo
 Lolo Herrero som Reynaldo
 Mark Ullod som Vicente
 Emma Hamilton som Dara Collins
 Joseph Mawle som Gorman
 Michael Budd som Esmael
 Alex Amaral som Cesar
 Jim Piddock som Meckler
 Paloma Bloyd som Cristiana
 Roschdy Zem som Zahir
 Colm Meaney som CIA-agent

Referanser

Eksterne lenker 
 

Filmer fra 2012
Engelskspråklige filmer
Actionthrillere fra USA
Spanske thrillerfilmer
Actionthrillere
Bækkesteinen 1

Bækkesteinen 1 er en runestein som ble funnet i Bække i Danmark i 1810. Steinen ble tatt ut av kirkegårdsmuren, og nå er den satt opp på en liten høyde mellom kirken og veien. Det er usikkert hvor steinen opprinnelig har stått. Bækkesteinen 1 er reist ikke langt fra Bækkesteinen 2 og Læborgsteinen. Alle de tre runesteinene befinner seg sørvest for Jelling.

Steinen er 164 cm høy, 120 cm bred og 80 cm tykk.

Innskrift 

Innskriften er ordnet i plogskrift og begynner i steinens nederste høyre hjørne. Den består av følgende bokstaver:rafnuka:tufi:auk:futin:auk:knubli:þair:þriR:kaþu::þuruiaR:hauk:Utskrevet på norrønt blir det:Rafnunga-Tofi ok Fundin ok Gnypli þæiR þriR gærdu ÞorveaR haugOversatt til norsk blir det:Ravnunge-Tue og Fundin og Gnyple; de tre gjorde Thyras haugRavnunge-Tue og Thyra nevnes også på Læborg-stenen. Med 'Thyras haug' menes en gravhaug, og det er mulig at denne gravhaugen også er omtalt på Hornesteinen. Det er usikkert hvor Thyras haug lå, og om den kan ha vært en del av Jelling-monumentet. Innskriftens innhold er uvanlig for vikingetidens runesteinsinnskrifter, ettersom den viser at denne steinen ikke er reist av X til minne om Y, men i stedet omtaler hauglegging. En tilsvarende uvanlig innskrift sees på Hornesteinen, hvor Ravnunge-Tue også skriver om hauglegging. Det er uten tvil den samme Ravnunge-Tue som har reist Bækkesteinen 2.

Referanser

Kilder  
Danske Runeindskrifter
Lerche Nielsen, Michael (2005): Ravnunge-Tue som navngiven viking, runestensrejser og myte. Artikkel i: Øeby Nielsen, Gunhild: Runesten, magt og mindesmærker. Tværfagligt symposium på Askov Højskole 3.-5. oktober 2002. Hikuin 32, s. 7-22. Højbjerg.

Litteratur 

Stoklund, Marie (2005): Tolkningen af Bække-, Læborg- og Jelling-indskrifterne og meningen med at riste runesten. Artikkel i: Øeby Nielsen, Gunhild: Runesten, magt og mindesmærker. Tværfagligt symposium på Askov Højskole 3.-5. oktober 2002. Hikuin 32, s. 37-48. Højbjerg.

Runesteiner i Danmark
Vejen kommune
Bækkesteinen 2

Bækkesteinen 2 er en runestein, funnet i Bække i Danmark. Steinen ble funnet i 1858 liggende som baugstein i en skipssetning ved to gravhauger fra bronsealderen, Klebæk Høje, på en mark ved Bække ca. 1 km fra hovedveien. Det er ikke uvanlig at runesteiner knytter bånd til bronsealderen, som for eksempel Glavendrupsteinen med skålgroper. Bækkesteinen 2 er reist ikke langt fra Bækkesteinen 1 og Læborgsteinen, som ligger sørvest for Jelling.

Funnsted 

Steinen lå som baugstein i en skipsetting fra bronsealderen.

Steinen 

Runene er risset på en stein av granitt. Steinen er 126 centimeter høy, 106 centimeter bred, og har en tykkelse på 60 centimeter.

Datering 

Steinen er datert til eldre vikingtid.

Innskrift 
Innskriften, som er ordnet i parallelordning, begynner nederst til venstre og er preget av sterke forkortelser. 

hribna:ktubi:kri ukub þsi
aft:uibruk mþu sin

Utskrevet på norrønt blir det:

Hrafnunga-Tofi(?) gærdi kumbl þ(ausi)
æft Viborg m[o]ður sin[a]

Oversatt til norsk blir det:

Ravnunge-Tue gjorde disse kumler (=gravhauger)
etter sin mor Viborg

Teksten har tidligere været tolket annerledes av Ludig Wimmer i Danmarks Runemindesmærker og av Lis Jacobsen og Erik Moltke i Danmarks Runeindskrifter. Oversettelsen som er valgt her skyldes sammenligningen med de nærliggende Bækkesteinen 1 og Læborgsteinen samt Hornesteinen, som også omtaler Ravnunge-Tue. Innskriften i Bækkesteinen 2 er en ganske vanlig tekst på vikingtidens runesteiner, hvor Ravnunge-Tue gjør minnesmerke etter sin mor. Det er etter alt å dømme den samme Ravnunge-Tue som har reist Bækkesteinen 1.

Litteratur 
Sawyer, Birgit 2000. The Viking-age rune-stones: custom and commemoration in early medieval Scandinavia., s. 163. Oxford.
Wimmer, Ludvig 1899-1901. Danmarks Runemindesmærker II, s. 85-95.

Kilder 
Danske Runeindskrifter
Imer, Lisbeth 2011. Fortidens kalejdoskop – om definitionen af kontekster i runologien. Arkæologisk Forum 24, s. 37-42.
Jacobsen, Lis og Erik Moltke 1942. Danmarks Runeindskrifter. Text., sp.55-57.

Runesteiner i Danmark
Vejen kommune
Tetsuya Matsunaga

Tetsuya Matsunaga (født 15. april 1979) er en japansk seiler som konkurrerer i 470. Han har ingen større internasjonale meritter, men ble blant annet nummer 7 under Sommer-OL 2008.

Eksterne lenker 
 

Japanske seilere
Deltakere for Japan under Sommer-OL 2008
Seilere under Sommer-OL 2008
Fødsler i 1979
NM i morellsteinspytting

NM i morellsteinspytting er en konkurranse som arrangeres hvert år under Morellfestivalen i Lofthus i Hardanger. Morellsteinspyttingen har vært det største trekkplasteret siden 1996. Det konkurreres i tre klasser: junior, kvinner og menn. 

Norgesrekorden i morellsteinspytting er på 15,15 meter; rekorden ble satt av Øystein Gjuvsland i 2018. Sverre Kleivkås og fysiker Andreas Wahl har begge vært norgesmester i morellsteinspytting fire ganger. Norgesmestere i 2022 ble Mats Wietfeldt og Wenche Lill Kallevik Gulliksen.

Vinnere

Referanser

Eksterne lenker 
 Morellfestivalens hjemmeside
 - Krøll tunga og hiv deg fram

Morellsteinspytting
Gunnulf

Gunnulf er et sjeldent norsk mannsnavn. Navnet har norrøn opprinnelse, og er sammensatt av ledd som betyr «kamp» og «ulv».

Etymologi
Gunnulf er den gammeldanske og gammelsvenske formen av norrøne GunnulfR, og også den nåværende norske formen av navnet. Navnet er dannet av leddene gunnr, «kamp», og ulfr, «ulv».

Utbredelse
GunnulfR er kjent brukt i åtte runeinnskrifter fra vikingtiden, så navnet var kjent, men antakelig ikke blant de mest brukte i Norden på den tiden. Gunnulv var et vanlig navn i Norge i middelalderen. Over 40 forskjellige personer med navnet er nevnt i Regesta Norvegica. Navnet har siden vært mindre brukt.

|}

Kjente personer med navnet
Personene i listen er ordnet kronologisk etter fødselsår.
Gunnulf Eiesland (født 1870), norsk politiker
Gunnulf Kleveland (1907–1993), norsk filolog og lærer
Gunnulf Borgen, norsk folkemusiker
Gunnulv Hellesylt, norsk adjunkt og fagbokforfatter

Annen bruk av navnet
Gunnulv, romanfigur i Sigrid Undsets trilogi om Kristin Lavransdatter

Referanser

Eksterne lenker

Mannsnavn
By’n vi bor i – all de fine sangan

By'n vi bor i – all de fine sangan er et konsertalbum med trønderrockbandet D.D.E.. Albumet ble utgitt 27. oktober 2014 og inneholder låter som bandet i flere år har savnet å spille foran sitt publikum og bød i vinteren 2014 på noen kulturhuskonserter hvor formatet By'n vi bor i – all de fine sangan ble prøvd ut med låter som Siste buss har gått, Gata mi, Folkevogn Kabriolet og For my av det gode men har også funnet plass til E6 og Vinsjan på kaia. Helt siden 2013 hadde sønnen Daniel Viken vikariert for sin far Frode som hadde fått kreft og dermed er dette det eneste D.D.E.-albumet uten Frode på gitar, fra og med 2015 er Frode Viken tilbake i bandet mens Daniel fortsatte å være gitarist for Terje Tysland. Albumet er innspilt i Mosjøen Kulturhus og Støren Kulturhus, 8. april og 10. april 2014.

Sporliste

 «Steg» (Viken/Lind)
 «By'n æ bor i (fort-versjon)» (Viken/Lind)
 «Et utsletti respateksbord» (Viken/Wien)
 «Siste buss har gått» (Viken/Lind)
 «Så fint å få prøvd sæ på livet» (Viken), Kun digitalt
 «For my av det gode» (Viken/Olsen)
 «Det umulige e mulig» (Viken/Lind)
 «Konfirmasjonsdressen» (Viken/Lind)
 «Gata mi» (Viken/Lind)
 «Klovna i manesjen» (Viken/Wien)
 «Ville fugla flyg» (Viken/Mokkelbost)
 «Vi ska sjå sola gå ned i havet» (Viken/Lind)
 «Som splintra speil» (Viken/Mokkelbost)
 «Vinsjan på kaia» (Viken/Lind)
 «E6» (Viken/Lind)
 «Det fine vi hadd sammen» (Viken/Olsen)
 «Folkevogn Kabriolet» (Viken/Mokkelbost)
 «By'n æ bor i (Ballade-versjon)» (Viken/Lind)

Medvirkende

D.D.E.
 Bjarne Brøndbo - sang, trekkspill, piano
 Arnt Egil Rånes - gitarer, mandolin, banjo, kor
 Daniel Viken - gitarer, mandolin, kor (vikar for Frode)
 Bosse Iversen - tangenter, kor
 Eivind Berre - bass, kor
 Eskil Brøndbo - trommer

Andre medvirkende
 Håvard Nordhøy - tekniker
 Morten Stranden - tekniker
 Javed Kurd - miks
 Björn Engelmann - mastring
 Line Berre - foto
 Lisbeth Berre - foto

Konsertalbum fra 2014
D.D.E.-album
Norske konsertalbum
Da onkel Krokodille og fetter Bamse drog til byen

Da onkel Krokodille og fetter Bamse drog til byen er en barnebokroman skrevet av Arild Nyquist og forlagt av H. Aschehoug & CO. (W. Nygaard) i Oslo 1978. Boka er illustrert av Morten «Markmus» Kristiansen.

Boka handler om onkel Krokodille og fetter Bamse som bor i det lille, blå hyttehuset sitt i skogen, og plukker blåbær og sopp som de selger til Johan i Bua for marmelade og knekkebrød. Men så får de høre om den store flotte byen og alt som finnes der - paraplyer, flosshatter, pølseboder og trikker. De trasker den lange veien for å se om alt stemmer. Og på veien opplever de mye spennende - også når de kommer til byen.

Eksterne lenker
 Boka hos Nasjonalbiblioteket

Norske barnebøker
Bøker fra 1978
Hougoumont

Château d'Hougoumont (opprinnelig Goumont) er en stor herregård ved bunnen av en landskapskløft nær Nivelles-veien i Braine-l'Alleud, nær Waterloo i Belgia. På åsen bakenfor stod britiske og allierte styrker postert, med blikket mot Napoleons hær, i slaget ved Waterloo den 18. juni 1815. 

Hougoumont, som vokste frem etter at Johanitterordenen hadde ervervet landområdet her i 1474, var en herregård, delvis med murer rundt. Etter slaget satte forfallet inn. Husene fikk i lang tid stå forsømt, men de ble restaurert forut for 200-årsminnet for slaget i 2015.

Hogoumonts betydning under slaget 
De begynnende kamphandlinger i slaget fant sted her; var fra fransk side ment som avledningsmanøver. Herregården ble  angrepet av de franske 1. legere, og forsvart av 1000 tyskere i britisk tjeneste, og av 200 britiske Guards. Men som kampene utviklet seg ble stadig større franske styrker trukket inn. Dette var en del av slagfeltet som Napoleon hadde direkte utsyn mot, og gjennom hele ettermiddagen sendte han styrker dit. Hertugen av Wellington la også stor vekt på posisjonene her. Slik kan man si at avledningslagfeltet utviklet seg til en hovedarena for kampene og bragte den opprinnelige franske slagplan i ubalanse. Slik sett fikk kampene en vesentlig betydning.

Galleri

Eksterne lenker 
 
 Richard Holmes: Project Hougoumont, retrieved 2 June 2010
 Military Times: Save Hougomont at the Battlefield of Waterloo, retrieved 26 March 2011
 Victor Hugo: Les Miserables, Volume II, Book First. Waterloo Chapter II. Hougomont, retrieved 2 June 2010
 Staff, Waterloo: The Hougoumont Farm,  Trabel.com and Arakea.com, retrieved 2 June 2010
 The Royal Waggon Train, 

Byggverk i Belgia
Vallonsk Brabant
Lars-Jørgen Salvesen

Lars-Jørgen Salvesen (født 19. februar 1996) er en norsk fotballspiller som spiller for .

Salvesen fikk sin debut den  da  vant 3-2 mot . Han scoret sitt første mål for  mot  .

Referanser

Eksterne lenker 
 

Norske fotballspillere
Fotballspillere for FK Vigør‎
Fotballspillere for Idrettsklubben Start
Fotballspillere for Ullensaker/Kisa IL‎
Fotballspillere for Sarpsborg 08 FF‎
Fotballspillere for Strømsgodset TF‎
Fotballspillere for FK Bodø/Glimt
Byting

Byting er et countryband fra Bø i Telemark. Bandet skulle egentlig bare fremføre låten «Høvdingen» om kameraten Jon Elling Buen Garnås som omkom i en bilulykke. Etter hvert fikk de også andre sanger på repertoaret. De har nå gitt ut to album og en singel.

Navnet «byting» er bytting på dialekt. Bandet ble, ifølge dem selv, kalt det fordi de selv har opplevd å bli kalt nettopp bytting.

Medlemmer 
 Thomas Hellekås - vokal, gitar
 Per Anders Buen Garnås - hardingfele
 Svein Eivind Mo Haugan - elgitar, kor
 Geir Ormøy - trommer
 Marius Skjelbred - bass
Magnus Westgaard - bass

Diskografi

Album 
 Byting (sluppet 6. februar 2015)
 Livets galleri  (2016)

Singler 
 Kjærleik (sluppet 19. juni 2015)
Det held (sluppet 29. mars 2019)

Referanser

Eksterne lenker 
 Offisielt nettsted

Norske countryband